Arve Løberg

Arve Løberg (født 17. oktober 1954 på Snåsa i Nord-Trøndelag) er en norsk medie- og kommunikasjonsmann.

Han vokste opp på Snåsa som sønn av rådmann og senere fylkesvaraordfører Osvald Løberg. Han gikk Steinkjer gymnas og engasjerte seg i idrett og AUF. Mellom 1973 og 1987 var han journalist i Arbeider-Avisa, VG og Namdal Arbeiderblad, i sistnevnte også redaksjonssjef, reportasjesjef og sportsredaktør. I 1987 var han med på å etablerte informasjonsbyrået Trio Media i Namsos. Deretter var Løberg informasjonssjef i TV 2 fra 1992 til 1997, administrerende direktør i Norske Gram fra 1997 til 2000, markedsdirektør i Chess Communication fra 2000 til 2001 og sjefredaktør i Trønder-Avisa fra 2001 til 2015. Fra 2004 til 2018 var han også avisas administrerende direktør. I 2020 ble han partner og styreleder i kommunikasjonsselskapet PKOM.

Referanser 

Norske redaktører
Journalister i norske lokalaviser
Journalister i VG
Norske bedriftsledere
Personer fra Snåsa kommune